Obecné zastupiteľstvo v Krakovanoch  na základe ustanovenia § 6 zákona SNR č. 369/1990 Zb. o obecnom zriadení v znení neskorších predpisov a v súlade so zákonom  NR SR č. 245/2008 Z. z. o výchove a vzdelávaní (školský zákon), ktorým sa dopĺňa zákon č.596/2003 Z. z. o štátnej správe v školstve a školskej samospráve v znení neskorších predpisov vydáva  pre územie obce Krakovany  toto 
 

NÁVRH
V Š E O B E C N E    Z Á V Ä Z N É    N A R I A D E N I E

č. 7/2012
o výške mesačného príspevku na čiastočnú úhradu výdavkov škôl 
a školských zariadení
  

na území obce  Krakovany.
§ 1
Predmet úpravy
Týmto VZN sa určuje výška príspevku za pobyt dieťaťa v materskej škole, na činnosť školského klubu detí a na čiastočnú úhradu nákladov v školskej jedálni.
 

§ 2
Výška príspevku v materskej škole
 
(1) Za pobyt dieťaťa v materskej škole prispieva zákonný zástupca na čiastočnú úhradu   výdavkov materskej školy mesačne na jedno dieťa sumu: .....   9,00 €
(2) Príspevok sa neuhrádza za dieťa: 
a)      ktoré má jeden rok pred plnením povinnej školskej dochádzky,

b)      ak zákonný zástupca dieťaťa predloží riaditeľovi Základnej školy s materskou   

         školou doklad o tom,   že je poberateľom dávky v hmotnej núdzi a príspevkov 
         k dávke v hmotnej núdzi podľa zákona č. 599/2003 Z.z. o pomoci v hmotnej 

         núdzi a o zmene  a doplnení niektorých zákonov,

c) ktoré je umiestnené v zariadení na základe rozhodnutia súdu.
        (3)  Príspevok na základe tohto nariadenia sa neuhrádza za dieťa: 
a)      ktoré má prerušenú dochádzku do materskej školy na viac ako 30 po sebe  

         nasledujúcich kalendárnych dní z dôvodu choroby alebo rodinných dôvodov 
         preukázateľným spôsobom, 

b)      ktoré nedochádzalo do materskej školy v čase školských prázdnin alebo bola  

         prerušená prevádzka materskej školy zapríčinená zriaďovateľom alebo inými  

         závažnými dôvodmi; v týchto prípadoch uhrádza zákonný zástupca pomernú  

                           časť určeného príspevku.
(3)   Termín a spôsob úhrady príspevku: mesačne do 15. dňa príslušného kalendárneho  

         mesiaca  v hotovosti do pokladne Materskej  školy.  
 

     § 3
Výška príspevku, termín a spôsob úhrady v Školskom klube detí
 

(1) Mesačný príspevok na čiastočnú úhradu nákladov na činnosti školského  klubu na jedného žiaka sa určuje vo výške: ...................................................... 4,00€
(2) Termín a spôsob úhrady príspevku: mesačne do 15. dňa príslušného kalendárneho mesiaca  v hotovosti do pokladne Základnej  školy. 
§ 4
Výška príspevku na čiastočnú úhradu nákladov a podmienky úhrady v školskej jedálni
 

(1) Školská jedáleň poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov nasledovne: 

a) Materská škola (deti od 2 – 6 rokov, desiata, obed, olovrant) :  1,19 € 
b) Základná škola I. stupeň (žiaci od 6 – 11 rokov  obed): ........... 1,01 € 
c) Základná škola II. stupeň (žiaci od 11 – 15 rokov obed) : ........ 1,09 €  
(2) Školská jedáleň poskytuje stravovanie zamestnancom škôl a školských zariadení a iným fyzickým osobám so súhlasom zriaďovateľa a príslušného regionálneho úradu verejného zdravotníctva. Uvedení stravníci prispievajú na čiastočnú úhradu nákladov na nákup potravín  nasledovne:
a) Zamestnanci  (obed) :   ..............................................................1,19 €
(3)  Termín a spôsob úhrady príspevku: mesačne do 15. dňa príslušného kalendárneho  

       mesiaca  poštovou poukážkou na účet  Školského stravovacieho zariadenia.  
 
 
§ 5
Spoločné a záverečné ustanovenia
(1) Obec ako zriaďovateľ školy a školských zariadení môže rozhodnúť o znížení alebo odpustení príspevku podľa §§ 3,4 tohto nariadenia, ak zákonný zástupca neplnoletého žiaka o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa zákona č. 599/2003 o pomoci v hmotnej núdzi a o zmene a doplnení niektorých zákonov v znení neskorších predpisov.
(2) Žiadosti spolu s dokladmi predkladá zákonný zástupca prostredníctvom školy alebo školského zariadenia zriaďovateľovi.
(3) Na tomto všeobecne záväznom nariadení sa uznieslo Obecné zastupiteľstvo obce  Krakovany  dňa ................. uznesením OZ .................
(4) Dňom účinnosti tohto všeobecne záväzného nariadenia sa ruší Všeobecne záväzné nariadenie č. 3/2008 o výške mesačného príspevku na čiastočnú úhradu výdavkov škôl a školských zariadení na území obce Krakovany.

(5)  Toto všeobecne záväzné nariadenie nadobúda účinnosť dňom 1.1.2013
(6) Zmeny a doplnky tohto všeobecne záväzného nariadenia schvaľuje Obecné zastupiteľstvo obce Krakovany.

 

 

 

 

 

 V Krakovanoch, dňa 28.11.2012                                                                                                            









  PaedDr. Vladimír Mihálik
                 starosta obce

Návrh VZN vyvesený na úradnej tabuli v obci Krakovany



dňa 29.11.2012  

VZN vyvesené na úradnej tabuli v obci Krakovany




dňa 14.12.2012
VZN nadobúda účinnosť 







dňa 01.01.2013
VZN č. 7/2012 o výške mesačného príspevku na čiastočnú úhradu výdavkov škôl a školských zariadení 

na území obce  Krakovany

